কর্ণফুলী নদী থেকে প্রায় ৪ কিলোমিটার দূরে চট্টগ্রাম-কাপ্তাই রাস্তার পাশেই গ্রামটি। নাম গাছি নয়াহাট। কর্ণফুলী নদীতে মেশা খালটি গ্রামের পাশ ঘেঁষেই চলে গিয়েছে। গ্রাম থেকে নদী পর্যন্ত রাস্তাটির পুরোটাই পাকা। আর আশপাশের সব ছোটবড় রাস্তাই প্রায় পাকা হয়ে গিয়েছে। পায়ে হেঁটে বাড়িতে ফিরছিল হিশাম। সেই নদী থেকেই হেঁটে এসেছে সে। উদ্দেশ্য গায়ের কাপড় শুকানো। নদীতে পড়ে গিয়েছিল। ভেজা কাপড়ে আম্মুর সামনে পড়লে সমস্যা আছে।